Sinteza obiecțiilor și propunerilor

la proiectul Ordinului *„Cu privire la aprobarea declarației de numerar, cerințelor pentru formularul declarației de numerar și instrucțiunea de completare, depunere și validare a declarației de numerar”*

|  |  |  |
| --- | --- | --- |
| **Autorități publice și alți participanți** | **Conținutul obiecției/propunerii (recomandării)** | **Argumentarea autorului proiectului de ordin** |
| **I avizare** | | |
| Serviciul prevenirea și combaterea spălării banilor, aviz nr. 01/2-30-1326/28.08.2023 | La Anexa nr. 1 la Ordinul directorului Serviciului Vamal, EXPLICAȚII, la pct. 5. **Proveniența și utilizarea preconizată a numerarului**, se propune indicarea țării de unde provine numerarul. Prin urmare, după sintagma „altele (specificați)”, se propune includerea sintagmei „obținute în țara x (specificați țara)” | Se acceptă  Au fost operate modificări la pct. 5 din EXPLICAȚII, Proveniența numerarului, și la pct. 25 sbp. 5) lit. a) *„în rândul 5.1. „Proveniența” se înscriu date de unde provine numerarul declarat (de exemplu, economii personale, venituri salariale, alte venituri (specificați), împrumut, moștenire, donație, altele (specificați))* ***obținute în țara x (specificați țara);****”* |
| Ministerul Justiției nr. 04/1-7702/24.08.2023 | Cu titlul general, având în vedere că proiectul directorului Serviciului Vamal cu privire la aprobarea declarației de numerar, cerințelor pentru formularul declarației de numerar și instrucțiunea de completare, depunere și validare a declarației de numerar cad sub incidența art. 37 alin. (4) din Legea nr. 100/2017 cu privire la actele normative și pct. 3 din Regulamentul privind expertiza juridică și înregistrarea de stat a actelor normative, aprobat prin Hotărârea Guvernului nr. 1104/1997, **proiectul Ordinului urmează a fi supus înregistrării de stat.** | Se acceptă |
| Referitor la clauza de adoptare (...). Se va ține cont că, în clauza de adoptare în calitate de temei legal se indică prevederile legale ce stabilesc expres competența autorității să emită actul normativ al actului normativ.  Astfel, din punct de vedere al fundamentării juridice, semnalăm că **art. 6 alin. (9) lit. g) din Legea nr. 302/2017 cu privire la Serviciul Vamal prevede competența generală a directorului Serviciului Vamal de a emite, în limitele competenței, acte normative în domeniul vamal, motiv pentru care nu poate fi invocat ca temei juridic.**  În corectitudinea redactării pct. 1 se va reda după cum urmează:  **„1. Se aprobă:**   1. **declarația de numerar și notele pe verso, conform anexei nr. 1;** 2. **cerințele pentru formularul declarației de numerar, conform anexei nr. 2;** 3. **instrucțiunea de completare, depunere și validare a declarației de numerar, conform anexei nr. 3.”**   Prin urmare, **punctele se vor renumerota**. Suplimentar, **la pct. 1 din proiectul Ordinului, cu referire la sintagma „notele pe verso”, considerăm necesar de a fi reformulate în măsura în care în anexa nr. 1 cuprinde „INFORMAȚII GENERALE” (...) și „EXPLICAȚII” (...).** În vederea uniformizării terminologiei utilizate în conținutul proiectului de act normativ **se va revedea prin prisma celor enunțate anterior și pct. 3 din anexa nr. 2.** | Se acceptă |
|  | Conform art. 56 alin. (4) din Legea nr. 100/2017 cu privire la actele normative (...). **Astfel, aspectul prevăzut la pct. 4, privind publicarea în Monitorul Oficial al Republicii Moldova, se va exclude. Suplimentar, cu referire la data intrării în vigoare a ordinului luna ianuarie exprimată prin textul „01.” se va substitui u cuvântul „ianuarie”**. | Se acceptă |
|  | La pct. 16 alineatul al doilea primul enunț prevede opțiunea de a completa declarația de numerar folosind modulul electronic prin tehnici de prelucrare electronică, dar pentru viitor, „odată cu dezvoltarea modulului electronic a declarației de numerar prin tehnicile de prelucrare electronică”. **Astfel, deși norma juridică instituie un drept (de a completa declarația de numerar folosind un modul electronic), acesta din urmă nu poate fi exercitat odată cu intrarea în vigoare a prezentului act normativ departamental.**  În procesul examinării proiectului, se constată și modalitatea completării declarației de numerar în modulul electronic, conform procedurii stabilite la pct. 25, Capitolul II din anexa nr. 3.  Pe de altă parte, (...). **Până la data punerii în aplicare a tehnicilor de prelucrare electronică prevăzute la art. 6 alin. (1) din Codul vamal, se vor utiliza orice alte mijloace prevăzute de legislație (art. 427 alin. (11) din Codul vamal).**  În contextul celor enunțate, **se va reexamina necesitatea menținerii sau reformulării în vederea conferirii unui caracter clar și previzibil normei cuprinse la primul enunța din alineatul al doilea din pct. 16 a anexei nr. 3.** | Se acceptă  Din proiectul Ordinului au fost excluse prevederile privind folosirea modulului electronic *(pct.16 alineatul al doilea primul enunț, pct. 25 sbp. (8) alineatul al doilea primul enunț, pct. 26, pct. 27).* |
|  | Textul **„(cu excepția rubricii 9)” la pct. 20 este inutil în contextul în care potrivit aceluiași punct persoana fizică (declarant) completează rubricile 1-8.** | Se acceptă |
|  | La pct. 25:  **numerotarea se va realiza corespunzător art. 52 alin. (3) din Legea nr. 100/2017 cu privire la actele normative;**  în temeiul art. 55 alin. (4) din Legea nr. 100/2017 cu privire la actele normative, potrivit căruia în cazul în care se face trimitere la o normă juridică care este stabilită în același act normativ, pentru evitarea reproducerii acesteia, se face trimitere la elementul structural sau constitutiv respectiv, fără a se indica că elementul respectiv face parte din același act normativ, **la alin. (8) din proiect din textul „din Anexa nr. 3 la ordin” cuvintele „la ordin” se vor exclude.** | Se acceptă  Prin excluderea folosirii modulului electronic din proiectul Ordinului, *alineatul al doilea primul enunț al sbp. (8)* inclusiv a fost exclus. |
| Ministerul Finanțelor |  | Nu au fost prezentate |
| Banca Națională a Moldovei nr. 19-0112/10/4791/30.08.2023 | (...)  În acest context, având în vedere că Capitolul III din Legea nr.62/2008 privind reglementarea valutară stabilește norme privind importul și exportul **valorilor valutare,** precumși defineștenoțiunea de ”**valori valutare**” (care include numerar în valută străină și în monedă națională, valori mobiliare materializate și instrumente de plată exprimate în valută străină și în monedă națională (art.3 pct.7) din legea în cauză), opinăm despre necesitatea revizuirii proiectului ordinului în vederea luării în considerare a prevederilor Legii nr.62/2008. Astfel, propunem de a modifica denumirea formularului declarației de numerar în **formularul declarației de valori valutare**, fapt care va asigura utilizarea terminologiei din legislația valutară și va permite de a acoperi toate tipurile de valori valutare care urmează a fi declarate la introducerea în /scoaterea din Republica Moldova. | Se acceptă  Pe marginea noțiunilor reglementate de Legea nr. 62/2008 privind reglementarea valutară, Serviciul Vamal a înaintat propuneri de modificări la Codul vamal nr. 95/2021 și Hotărțrea Guvernului nr. 92/2023, în partea ce ține de cuvintele „valori valutare”.  Prin propunerile de modificări se urmărește ajustarea cadrului normativ vamal la Legea nr. 62/2008 privind reglementarea valutară. |
| **În clauza de adoptare a Ordinului** propunem de a include drept temei și pct.2 din Hotărârea Guvernului nr.92/2023 cu privire la punerea în aplicare a Codului vamal nr.95/2021, precum și prevederile art.33 alin.(6) din Legea nr.62/2008. | Se acceptă parțial  Prevederile pct. 2 din Hotărârea Guvernului nr. 92/2023 stabilește că: „Serviciul Vamal, până la 30 aprilie 2023, va elabora și va aproba: 1) actele normative necesare pentru punerea în aplicare a prezentei hotărâri”.  De altfel, potrivit avizului Ministerului Justiției nr. 04/01-7702 din 24.08.2023, referitor la clauza de adoptare (...) se va ține cont că, în clauza de adoptare în calitate de temei legal se indică **prevederile legale ce stabilesc expres competența autorității să emită actul normativ al actului normativ**.  Având în vedere că pct. 842 din Hotărârea Guvernului nr. 92/2023 expres indică asupra competenței Serviciului Vamal de a prevedea un formular de declarație pentru declararea valorilor valutare, temeiul legal emiterii este anume pct. 842 din actul normativ enunțat.  În partea de temeiul art. 33 alin. (6) din Legea nr. 62/2008 privind reglemntarea valutară se acceptă, din considerentul că modul de declarare a valorilor valutare organelor vamale ale Republicii Moldova se stabileşte de legislaţia vamală a Republicii Moldova. |
|  | **La anexa nr.1**  1. **Formularul declarației de numerar**  a) Unele câmpuri din formular nu corespund terminologiei din Legea nr.273/1994 privind actele de identitate din sistemul naţional de paşapoarte și Legea nr.220/2007 privind înregistrarea de stat a persoanelor juridice şi a întreprinzătorilor individuali. Astfel:  - „cartea de identitate” urmează a fi substituită cu „buletinul de identitate”;  - „cod personal” cu „numărul de identificare de stat al persoanei fizice (IDNP)”;  - „cod de înregistrare” cu „număr de identificare de stat (IDNO)”;  - „adresa persoanei juridice” cu „sediul persoanei juridice”.  b) Unele câmpuri din declarația de numerar UE nu se regăsesc în proiectul declarației de numerar din proiectul ordinului*,* și anume *lipsește câmpul „Țara emitentă”* a actului de identitate, fiind substituit cu „Locul emiterii”. Considerăm importantă specificarea țării emitente a actului de identitate , deoarece acesta ar fi un criteriu de determinare a rezidenței declarantului.  De asemenea *lipsește câmpul „Numărul de telefon”*, care ar fi un accesoriu suplimentar pentru determinarea rezidenței declarantului.  Nu a fost inclus și *câmpul* *„Adresa de e-mail”*, un atribut care de rând cu numărul de telefon ar facilita comunicarea dintre declarant și Serviciul Vamal.  Considerăm că câmpurile *„Numărul de telefon”* și *„Adresa de e-mail”* sunt necesare și în cazul declarării numerarului prin modulul electronic (a se vedea anexa nr.3 Instrucțiunea de completare, depunere și validare a declarației de numerar, pct.25 (8) Caseta 8. „Semnătura declarantului”, care stabilește că „Persoana va fi informată despre transmiterea cu succes a declarației de numerar printr-un mesaj automat de sistem cu numărul de referință.”)  c) În tabelul 4:  - a fost identificată necesitatea de a fi incluse 2 câmpuri noi: cecuri de călătorie în valută străină și valori mobiliare;  - din punct de vedere redacțional, propunem cuvântul din paranteză „monede” de a-l substitui cu cuvintele „monede metalice”,  - în denumirea coloanelor cuvântul „valuta” de a substitui cu cuvântul „moneda”, deoarece aceasta este denumirea generică pentru moneda națională și valuta străină;  d) Ținând cont de faptul că art.29 alin.(1) pct.3) din Legea nr.62/2008 stabilește necesitatea prezentării de către persoanele fizice a actelor confirmative pentru suma de peste 10000 de euro (sau echivalentul acestuia), însă care nu depășește 50000 de euro (sau echivalentul acestuia) de persoană/călătorie, ar fi potrivit în formularul declarației de numerar să fie stabilită o secțiune în care să fie specificate documentele confirmative (autorizația BNM/permisiunea băncii licențiate/actele vamale care confirmă introducerea mijloacelor bănești în Republica Moldova în baza cărora vor fi scoase sumele de până la 50000 euro (sau echivalentul acestuia). | Se acceptă parțial  a) se acceptă propunerile de la litera a), cu excepția primei liniuțe „carte de identitate” urmează a fi substituită cu „buletin de identitate”.  Comentariu: în baza proiectului de modificare a Legii nr. 273/1994 privind actele de identitate, prin legea pentru modificarea Legii nr. 273/1994 privind actele de identitate se propun a fi operate modificări inclusiv la articolul 3 din lege, iar la alineatul (1) al articolului 3 din lege, cuvintele *„Buletine de identitate al cetățeanului Republicii Moldova se eliberează” se substituie cu textul „Cartea de identitate se eliberează cetățenilor Republicii Moldova”, cu modificare pe text.*  b) se acceptă *„Țara emitentă”* în rubrica denumită „Locul emiterii”, deși, potrivit pct. 25 spb. 1) lit. g) din Capitolul II Completarea declarației valorilor valutare, în rândul „Locul emiterii” se înscrie denumirea țării denumirea țării unde a fost eliberat actul de identitate.  Cu referire la câmpurile *„Numărul de telefon”, „Adresa de e-mail”* nu se acceptă din considerentul că câmpurile propuse nu atestă rezidența declarantului, din considerentul că atât număr de telefon, cât și adersa de e-mail pot fi deținute însă nu și utilizate de către declarant, iar entitatea publică efcetuează controlul vamal la prezentarea declarației valorilor valutare și prezentarea de facto a valorilor valutare pentru controlul vamal, excluzându-se interacțiunea sau comunicarea ulterioară cu declarantul.  Cu referire la cele menționate privind modulul electronic, dispozițiile referire au fost excluse din proiectul de ordin, dar și în condițiile mesajului automat trimis de către sistemul informațional cu numărul de referință nu condiționează a deține o adresă de e-mail.  c) Se acceptă.  În tabelul 4 Informații privind valorile valutare, în rândul „Numerar”, între paranteze, după cuvântul „monede” a fost completat cu cuvântul *„metalice”*, iar din rând nou a fost completat cu cuvântele *„Cecuri de călătorie”*;  în rândul „Instrumente de plată” a fost completat cu cuvintele *„Valori mobiliare”*;  în coloanele „Valuta”, cuvântul „Valuta” a fost substituit cu cuvântul *„Moneda”*;  d) Se acceptă.  Au fost introduse pct. 21, 22, numerotarea fiind aranjată. |
|  | **La Notele pe verso, INFORMAȚII GENERALE și EXPLICAȚII** a formularului declarației de numerar urmează a fi reflectate explicațiile legate de modificările care necesită a fi operate în formularul declarației, în particular:  a) substituirea cuvântului „numerar” cu sintagma „valori valutare”;  b) Art.33 din Legea nr.62/2008 stabilește nu doar **obligativitatea declarării în scris** a valorilor valutare organelor vamale ale Republicii Moldova care în sumă depăşesc 10000 de euro (sau echivalentul acestora) de persoană/călătorie, dar și **dreptul declarării** **în scris** a valorilor valutare organelor vamale ale Republicii Moldova care în sumă nu depăşesc 10000 de euro (sau echivalentul acestora) de persoană/călătorie. Astfel, propunem stabilirea în INFORMAȚII GENERALE nu doar a obligației de declarare a valorilor valutare ce depășesc 10000 euro (sau echivalentul acestora), dar și a dreptului de declarare a valorilor valutare care în sumă nu depășesc 10000 de euro (sau echivalentul acestora) de persoană/călătorie.  c) Ținând cont de prevederile actuale ale art.29 alin.(1) pct.3) al Legii nr.62/2008, propunem ca în INFORMAȚII GENERALE *să fie reflectat plafonul maximal al numerarului care poate fi scos din Republica Moldova (50000 de euro (sau echivalentul acestora)) și necesitatea prezentării documentelor confirmative (actelor vamale ce confirmă introducerea mijloacelor băneşti în Republica Moldova; permisiunilor pentru scoaterea mijloacelor băneşti din Republica Moldova, eliberate de băncile licenţiate; autorizaţiilor pentru scoaterea mijloacelor băneşti din Republica Moldova, eliberate de Banca Naţională a Moldovei).*  d) În vederea determinării sumei totale a mijloacelor bănești care urmează a fi declarate Serviciului Vamal propunem indicarea modalității de determinare a echivalentului de 10000 euro în altă monedă. A se vedea în acest sens, art. 4 alin. (12) din Legea nr.62/2008.  e) în ultimul alineat din INFORMAȚII GENERALE, considerăm că trimiterea la art. 403 din Codul contravențional nu este pertinentă, având în vedere că acest articol stabilește competența Serviciului Vamal de a examina anumite contravenții, dar nu conduita persoanei care este considerată contravenție și, deci, pasibilă de răspundere contravențională. Probabil, trimiterea la art. 287 din Codul contravențional pare a fi mai rezonabilă. De asemenea, tot în ultimul alineat din INFORMAȚII GENERALE, propunem substituirea cuvintelor „,penale în conformitate cu Codul penal” cu textul „și legislației penale, în conformitate cu art.3521 din Codul penal”. | a) Se acceptă  b) Nu se acceptă.  Alineatul (2) al articolului 33 stabilește un drept al persoanei fizice, nu și o obligație, pe când face referire Hotărârea Guvernului nr. 92/2023 de a depune o declarație pentru valorile valutare transportate ce depășesc suma totală de 10000 euro.  Totuși, Serviciul Vamal a prevăzut realizarea dreptului conform art. 33 alin. (2) din Legea nr. 62/2008 privind reglementarea valutară în proiectul de ordin privind declarația vamală a călătorului, rubrica 8.  c) Se acceptă.  Au fost completate cu pct. 22, 23, numerotarea a fost aranjată.  d) Se acceptă.  Modificări operate atât în „INFORMAȚII GENERALE”, cât și în Cap. I Dispoziții generale din Instrucțiunea de completare, depunere și validare a declarației valorilor valutare, Anexa nr. 3 la proiectul de Ordin.  e) Se acceptă parțial.  Dispoziția a fost exclusă din „INFORMAȚII GENERALE” din considerentul că se regăsește în rubrica 8 „Semnătura declarantului” din declarația valorilor valutare, cât și în colonița „EXPLICAȚII”, iar ca dispoziție la pct. 34 de la Cap. III Validarea declarației valorilor valutare. |
|  | **La anexa nr.2** propunem substituirea cuvântului „numerar” cu sintagma „valori valutare”; | Se acceptă |
|  | **La anexa nr.3** propunem**:**  a) substituirea cuvântului „numerar” cu sintagma „valori valutare”;  b) ajustarea prevederilor pct.18, luând în considerare prevederile art.33 alin.(1) din Legea nr.62/2008, care stabilesc obligativitatea declarării tuturor tipurilor de valori valutare;  c) ajustarea prevederilor pct.19 în scopul reflectării particularităților aferente documentelor care dovedesc proveniența valorilor valutare;  d) la pct.25:  - ajustarea denumirii rândurilor din tabele în conformitate cu obiecțiile formulate la anexa nr.1;  - la pct.(4) lit.a), în vederea alinierii la terminologia utilizată în Legea nr.62/2008, propunem de a substitui textul: „numerarul declarat transportat în bancnote și monede, care se află în circulație ca mijloc de schimb sau care s-au aflat în circulație ca mijloc de schimb și pot fi încă schimbate, prin intermediul unor instituții financiare sau bănci centrale, cu bancnote și monede aflate în circulație ca mijloc de schimb” cu textul: „numerarul declarat transportat în:  - lei moldoveneşti, şi anume bancnote şi monede metalice (inclusiv cele ce conţin metale preţioase) emise de către Banca Naţională a Moldovei, aflate în circulaţie, retrase sau supuse retragerii din circulaţie, dar acceptate la schimb de Banca Naţională a Moldovei;  - valută străină, și anume bancnote și monede metalice (inclusiv cele ce conţin metale preţioase) emise de către organul autorizat al unui stat străin sau al unei uniuni monetare de state străine, aflate în circulaţie, retrase sau supuse retragerii din circulaţie, dar acceptate la schimb de organele autorizate”;  - de a completa tabelul 4 ”Informații privind numerarul/instrumente de plată” cu descrierea rubricilor pentru cecuri de călătorie și valori mobiliare.  - la pct. (8), Caseta 8 se menționează că la completarea declarației de numerar în modulul electronic persoana va fi informată despre transmiterea cu succes a declarației de numerar printr-un mesaj automat de sistem cu numărul de referință. Însă formularul declarației nu conține rubrici nici pentru numărul de telefon, nici pentru adresa de e-mail. | a) Se acceptă  b) Se acceptă  c) Se acceptă  d) Se acceptă parțial, cu excepția ultimei liniuțe.  Modulul electronic a fost exclus din textul proiectului de Ordin. |
|  | Concomitent atragem atenția asupra faptului că art.34 alin.(9) din Legea nr.62/2008 stabilește că modul de declarare organelor vamale ale Republicii Moldova a valorilor valutare care se expediază în/din Republica Moldova prin metoda trimiterilor poştale internaţionale sau prin alte metode se stabileşte de legislaţia vamală a Republicii Moldova. În acest sens, rugăm să ne informați cum va fi reglementată declararea valorilor valutare expediate în/din Republica Moldova prin metoda trimiterilor poştale internaţionale sau prin alte metode. | Proiectul de Ordin aprobă formularul declarației valorilor valutare pentru persoana fizică (declarant) ce are obligația de a declara valorile valutare în conformitate cu prevederile art. 33 alin. (1) din Legea nr. 62/2008 privind reglementarea valutară. |
|  | De asemenea, atragem atenția asupra faptului că art.28 alin. (2) din Legea nr.62/2008 stipulează că importul în /exportul din Republica Moldova al monedelor ce conţin metale preţioase se efectuează de către rezidenţi şi nerezidenţi în conformitate cu legislaţia care reglementează domeniul aferent metalelor preţioase şi articolelor din acestea. Pct. 839 din Hotărârea Guvernului nr.92/2023 prevede că Serviciul Vamal poate stabili norme mai detaliate privind controlul metalelor preţioase, al obiectelor şi al bijuteriilor din metale şi pietre preţioase. În acest sens rugăm să ne informați cum va fi reglementată declararea monedelor jubiliare /comemorative /investiționale din metale prețioase. | Proiectul de Ordin aprobă formularul declarației valorilor valutare pentru persoana fizică (declarant) ce are obligația de a declara valorile valutare în conformitate cu prevederile art. 33 alin. (1) din Legea nr. 62/2008 privind reglementarea valutară. |